sagorsarker/bangla-wikipedia huggingface dataset:
বড় ইঁদুর

বড় ইঁদুর (বৈজ্ঞানিক নাম:Bandicota indica) () হচ্ছে Muridae পরিবারের এক প্রজাতির ইঁদুর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ৩ অনুযায়ী এ প্রজাতিটি সংরক্ষিত। এরা বাংলাদেশের সবচেয় বড় আকারের ইঁদুর। একে কখনও কখনও বড় ইঁদুর বা বড় ধাড়ি ইঁদুর নামেও অভিহিত করা হয়। এটি বিবরবাসী, নিশাচর জীব। জনপদের কাছাকাছি থাকতে ভালবাসে।
বড় ইঁদুরের কান মাঝারি আকারের, আকৃতি গোলাকার। এর লেজের দৈর্ঘ্য মস্তকসহ দেহের সমান। গায়ের লোম রুক্ষ, কিছু অংশকণ্টকাকীর্ণ। পৃষ্ঠদেশের মধ্যবর্তী স্থানে দীর্ঘ কালো রঙয়ের চুল থাকে যে জন্য কালচে বাদামী দেখায়। দেহের পাশ্র্ব ধূসরাভ, দেহতল ধূসরাভ বাদামী বর্ণের হয়ে থাকে। মস্তকসহ দেহের দৈর্ঘ্য ২১ থেকে ৩৪ সেন্টিমিটার পর্যন্ত হয়ে থাকে। এঁদের লেজের দৈঘ্র্য ১৬ থেকে ৩৪ সেন্টিমিটার পর্যন্ত দেখা গেছে।
গ্রামে এবং শহরাঞ্চলে এদের প্রচুর দেখা যায়, দেখা যায় আবাদি জমি এবং অগভীর জঙ্গলে। সুন্দরবন বাদে বাংলাদেশের সর্বত্র পাওয়া যায়। এছাড়া ভারত, চীন, মিয়ানমার, ইন্দোনেশিয়া, ভিয়েতনাম, লাওস, মালযয়শিয়া, নেপাল, শ্রীলঙ্কা, তাইওয়ান ও থাইল্যাণ্ডে এই ইঁদুর প্রচুর দেখা যায। মরুভূমি ও পার্বত্য অঞ্চলে লভ্য নয়। এর মানব জনপদের কাছাকাছি থাকতে পছন্দ করে। বাগান, আস্তাবল, পোষা প্রাণীর খোঁয়ার, রান্না ঘর, ভাাঁড়ার ইত্যাদি স্থানে এদের ঘোরাফেরা।
বড় ইঁদুর নানা অমেরুদণ্ডী প্রাণী যেমন পোকামাকড়, কাঁকড়া খেয়ে থাকে। তবে ধাড়ি ইঁদুর সর্বভূক বলে খ্যাত: যা পায় সবই খায়৤ শাক-সব্জি, ঘাস, শেকড়-বাকড়, গৃহের পরিত্যক্ত খাদ্য বস্তু, মাটির নিচের আলু, গাজর, মূলা, ধান-চাল, শামুক ইত্যদি সবই এরা সাগ্যহে গলধকরণ করে। 
বড় ইঁদুরের প্রজনন মৌসুম সারা বছর ধরে ব্যাপ্ত। প্রতিবারে একটি মাদি ইঁদুর ১ থেকে ১৯ পর্যন্ত বাচ্চা প্রসব করে৤ গুদামের বাৎসরিক হিসাব থেকে দেখা যায় যে একটি মাদি ইঁদুর বৎসরে গড়ে প্রায় ৭০টি বাচ্চা প্রসব করে৤
বাংলা মিরর

বাংলা মিরর (বাংলা দর্পণ) হলো ব্রিটিশ বাংলাদেশীদের জন্য একটি সাপ্তাহিক সংবাদপত্র, যা ইংরেজি ভাষায় প্রকাশিত হয়। পত্রিকাটি <nowiki>বাংলা মিরর গ্রুপ</nowiki> এর মালিকানাধীন। পত্রিকার সদর দপ্তর ইংল্যান্ডের রাজধানী লন্ডন শহরে অবস্থিত।
বাংলা মিরর পত্রিকা প্রথম প্রকাশিত হয় ২০১২ সালে। লন্ডনভিত্তিক পত্রিকাটি প্রতি শুক্রবার বের হয়। এর প্রতি কপির দাম মাত্র  £0.50 ( বার্ষিক £35)। পত্রিকার উদ্দেশ্য হলো ব্রিটিশ বাংলাদেশীদের সাথে বাংলাদেশের প্রাচীন সাহিত্য-সংস্কৃতির সম্পর্ক স্থাপন করানো। এর মালিক বাংলা মিরর গ্রুপ। শাহাদত করিম এই পত্রিকার সম্পাদক হিসেবে দায়িত্ব পালন করছেন।
বাংলা মিরর পত্রিকাটিতে সমাজ,রাষ্ট্র, রাজনীতি, বিজ্ঞান, পরিবেশ ইত্যাদি বিষয় নিয়ে লেখা প্রকাশ করে থাকে। এই পত্রিকায় সমসাময়িক ঘটনাবলী এবং ব্রিটিশ বাংলাদেশী সম্প্রদায়ের আগ্রহমূলক সংবাদ এর প্রতি বিশেষ গুরুত্ব দেওয়া হয়। এতে বাংলাদেশী এবং ব্রিটিশ বাংলাদেশীদের জন্য বিনোদন, রাজনীতি, সামাজিক সংগঠন,বাংলার ইতিহাস,ঐতিহ্য ইত্যাদি এবং উক্ত সম্প্রদায়ের বিভিন্ন উৎসব নিয়েও নিবন্ধ থাকে।
পত্রিকাটি যুক্তরাজ্যসহ বাংলাদেশ, যুক্তরাষ্ট্র, শ্রীলঙ্কা, নরওয়ে এবং আইসল্যান্ডে পাওয়া যায়। এমনকি এই পত্রিকা লন্ডনে বাংলাদেশ দূতাবাস এবং বাংলাদেশে স্বরাষ্ট্র বিভাগেও পড়া হয়। অনেক ব্রিটিশ নাগরিকও এই পত্রিকা পরে থাকেন।
বাংলাদেশের সংরক্ষিত উদ্ভিদের তালিকা

বাংলাদেশের সংরক্ষিত উদ্ভিদ বলতে বোঝানো হয় সে সব উদ্ভিদ যে গুলো বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইন অনুযায়ী বাংলাদেশ সরকার কর্তৃক "সংরক্ষিত" ঘোষণা করা হয়েছে। উক্ত আইনের শেষে যুক্ত ৪র্থ তফসিলে মোট ৫৪টি উদ্ভিদের নামোল্লেখ করা হয়েছে যেগুলো বাংলাদেশের ভূ-খণ্ডে সংরক্ষিত উদ্ভিদ (Protected plants) হিসেবে বিবেচিত হবে।
সংরক্ষিত ঘোাষিত উদ্ভিদের ক্ষেত্রে সকলকে সতর্কতা অবলম্বন করতে হবে। কেননা উক্ত আইনের ৬ ধারা মোতাবেক এই ৫৪ প্রজাতির উদ্ভিদ ইচ্ছাকৃতভাবে উঠানো, উপড়ানো, ধ্বংস বা সংগ্রহ করা নিষিদ্ধ ঘোষণা করা হয়েছে। উক্ত ধারা লঙ্ঘন করলে বিচারক্রমে ৩৯ ধারা অনুযায়ী কোনো ব্যক্তি এক বছরের কারাদণ্ড অথবা ৫০ হাজার টাকা জরিমানা অথবা উভয় দণ্ডে দণ্ডিত হতে পারেন। কোন ব্যক্তি একই অপরাধ দ্বিতীয়বার করলে শাস্তির পরিমাণ দ্বিগুণ হবে।
আইনের ৪১ ধারা মোতাবেক আরও উল্লেখ রয়েছে যে, কোনো ব্যক্তি এই আইনের অধীন কোন অপরাধ সংঘটনে প্রত্যক্ষ বা পরোক্ষভাবে সহায়তা করলে বা উক্ত অপরাধ সংঘটনে প্ররোচনা প্রদান করে থাকলে এবং উক্ত সহায়তা বা প্ররোচনার ফলে অপরাধটি সংঘটিত হলে, উক্ত সহায়তাকারী বা প্ররোচনাকারী তাহার সহায়তা বা প্ররোচনা দ্বারা সংঘটিত অপরাধের জন্য নির্ধারিত দন্ডে দণ্ডিত হইবেন।<ref name="আইন"/
বন্যপ্রাণী সংরক্ষণ ও নিরাপত্তা আইন ২০১২’র তফসিল ৪-এ অন্তর্ভুক্ত উদ্ভিদের তালিকা:
</div>
</div>
কর্পূর গাছ

কর্পূর গাছ বা কাফুর গাছ (বৈজ্ঞানিক নাম:Cinnamomum camphora) ()
হচ্ছে Lauraceae পরিবারের একটি উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
কর্পূর একটি সপুষ্পক উদ্ভিদ যা লম্বা হতে পারে। এশিয়ায় এটি ঔষধি গাছ হিসাবেও ব্যবহার কারা হয়।
এই গাছ দেখা যায় অস্ট্রেলিয়া, চীন, জাপান, কোরিয়া, তাইওয়ান, ভিয়েতনামসহ এশিয়ার বিভিন্ন দেশে।
ম্যাজেন্টো

ম্যাজেন্টো হল একটি ওপেন সোর্স ই-কমার্স সফটওয়্যার। যেটি পিএইচপি দ্বারা লেখা হয়েছে। এই সফটওয়্যারটি মার্কিন কোম্পানি ভ্যারিন ইন. ডেভেলপ করেছে।
২০১৫ সালে একটা রিপোর্ট এ বলা হয়েছে, সীমা পার করা ম্যাজেন্ট ক্রস-সাইট আক্রমণের সম্মুখীন হতে পারে, যার ফলে হ্যাকার ইউজারের সমস্ত ক্রেডিট কার্ড এর তথ্য পেয়ে যেতে পারে । নিরাপত্তা ব্যবস্থাকে গুরুত্ব দিয়ে, ২০১৬ সালের মধ্যেই প্রাই ৪০০০ ওয়েব ভালনারেবলের মাধ্যমে আ্যটাকের সম্মুখীন হয়। 
এখানে ম্যাজেন্টোর ৪ ধরনের সার্টিফিকেশন লক্ষ করা যায় । ম্যাজেন্ট ডিজাইন ডেভেলপার সার্টিফিকেট প্রধানত তাদের ইউজার ইন্টারফেইস এর উপরে জোর দেয় । এই সার্টিফিকেট প্রধানত জাভাস্ক্রিপ্ট, সিএসএস এর সমন্বয়ে তৈরি করা হয়েছে । আর এর পেছন দিককার অর্থাৎ এর ব্যাক ইন্ড এ ম্যাজেন্ট এর ইন্টারপ্রাইজ অনুসারে ডেভেলপ করা হয় ।
লুসাই

লুসাই একটি ক্ষুদ্র নৃগোষ্ঠী। তারা পূর্ব বাংলাদেশ, উত্তর-পূর্ব ভারত এবং মায়ানমারে বসবাস করে। তারা নিজেদের মঙ্গোলীয় জনগোষ্ঠীর বংশধর বলে পরিচয় দেয়। তাদের অধিকাংশই পাহাড়ে জুম চাষ করে। লুসাই পাহাড়ের নামেই তাদের নামকরণ হয়েছে। লুসাইদের চাকমারা ‘কুগী’, মারমারা ‘লাঙ্গী’ ও ত্রিপুরারা ‘শিকাম’ নামে অভিহিত করে।
লুসাই জনগোষ্ঠী লোকবিশ্বাস তাদের কারো মৃত্যুর পর মৃতের আত্না ‘মিথিখুয়া’ নামক মৃতপূরীতে বাস করে। মিথিখুয়াতে অবস্থানকালে প্রত্যেকের নিজ নিজ কর্মফলের বিচার হবে। কর্মফল অনুসারেই তারা স্বর্গে (পিয়াল রাল) যেতে পারবে। পৃথিবী ছেড়ে মিথিখুয়াতে যাবার মাস হিসেবে (থি টিন থ্‌লা) আগস্ট মাসকেই ধরা হয়। তাই লুসাই সমাজে আগস্ট মাসে কোন বিয়ের অনুষ্ঠান বা বিনোদনমূলক উৎসব করা হয় না। বর্তমানেও এ রীতি মানা হয়। লুসাইরা আদিতে সৃষ্টিকর্তা বা পাথিয়েল বিশ্বাস করতো। লুসাই জনগোষ্ঠী এককালে জড়োপাসক ও সর্বপ্রাণবাদের বিশ্বাসী ছিল। তারা ভূতপ্রেত, অপদেবতা ইত্যাদি বিশ্বাস করতো। তারা ভূতপ্রেত ও অপদেবতা উদ্দেশ্যে পশুদিয়ে শির পূজা ও নদী পূজা দিত।
অতীতে লুসাইরা যার যার গ্রামে একেক নিয়মে দেবদেবীর পূজা করতো। পরে লুসাইদের মধ্যে খ্রিস্টানধর্ম বিস্তার লাভ করে। বর্তমানে শতভাগ লুসাই খ্রিস্টান ধর্মাবলম্বী। ধর্মীয় উৎসব পালন ছাড়াও বছরে তারা প্রধান তিনটি উৎসব পালন করে থাকে: ১. চাপচারকূত (বসন্ত উৎসব) ২. মীমতূত (মৃত আত্মাদের স্মরণে) এবং ৩. পলকূত (শস্য কাটার উৎসব)।  এছাড়াও রয়েছে চাপচার কুট, মিনকুট, পাল কুট। তাদের মাতৃভাষায় রচিত বিভিন্ন গান ও আদি নৃত্য। মনকুট উৎসব- জুমের ঘাস কাটার যখন শেষ হয় তখন এই উৎসব করা হয়। চাপচার কুট- এটি নবান্ন উৎসব। জুমের ধান কাটা শেষ হলে এই উৎসব করা হয়।
হাজেরা খাতুন

হাজেরা খাতুন (জন্ম: ৩১শে জুলাই, ১৯৪৭) একজন বাংলাদেশী রাজনীতিবিদ। তিনি ২০১৪ সাল থেকে জাতীয় সংসদের সদস্য হিসেবে দায়িত্ব পালন করে আসছেন।
হাজেরা খাতুন পেশায় একজন সরকারি কর্মচারী।
পরবর্তী হান (পাঁচ রাজবংশ)

পরবর্তী হান (, ৯৪৭ - ৯৫১) চীনের পাঁচ রাজবংশ ও দশ রাজ্য কাল সময়ের চতুর্থ রাজবংশ এবং তৃতীয় শাতুও রাজ্য। যদিও কয়েকটি সূত্রে বলা হয় পরবর্তী হান সম্রাটরা নিজেদের হানদের উত্তরসূরী বলে দাবী করে। এই রাজবংশ চীনের সবচেয়ে স্বল্পস্থায়ী রাজবংশ, যা মাত্র চার বছর রাজত্ব করে এবং এক বিদ্রোহে পতনের পর পরবর্তী চৌ প্রতিষ্ঠিত হয়।
লিউ ঝিইউয়ান ছিলেন তাইউয়ান (বর্তমান শানসি) অঞ্চলের বিংচৌয়ের সামরিক প্রধান। তাইউয়ানে দীর্ঘদিন যাবত চৈনিক শাতুওদের শক্ত অবস্থান ছিল। তিনি পরবর্তী জিনদের হয়ে সেনাবাহিনী পরিচালনা করতেন। পরবর্তী জিন দুর্বল ও ছোট হওয়ায়, তা উত্তর চীনে ক্রমবর্ধমান খিতান সাম্রাজ্যের পুতুল হিসেবে পরিণত হয়। পরবর্তী জিন মাথা তুলে দাড়াতে চাইলে খিতানরা তাদের বিরুদ্ধে সামরিক অভিযান চালায় এবং পরবর্তী জিন ধ্বংস করে।
য়েলু ডেগুয়াং ষোল দফতর (বর্তমান বেইজিং) এ ফিরে আসার সিদ্ধান্ত নেওয়ার পূর্ব পর্যন্ত খিতান সৈন্যরা হুয়াংহো নদী পর্যন্ত অগ্রসর হয়। ফিরে আসার পথে রাস্তার বেহাল দশার কারণে তিনি অসুস্থ হয়ে পড়েন এবং ৯৪৭ সালের মে মাসে মারা যান। পরবর্তী জিনের পতন ও নেতৃত্ব শূন্যতার সুযোগ নেন লিউ ঝিইউয়ান এবং পরবর্তী হান প্রতিষ্ঠা করেন।
পরবর্তী হান ও উত্তর হান সম্রাটদের পূর্বপুরুষ নিয়ে ভিন্নমত রয়েছে। কেউ কেউ মনে করেন তাদের পূর্বপুরুষ শাতুও, আবার কেউ কেউ মনে করেন তার পূর্বপুরুষ হল হান।
লিউ ঝিইউয়ান বিয়ানে (বর্তমান কাইফেং) তার রাজধানী স্থাপন করেন। পরবর্তী হানরাও পরবর্তী জিনদের অঞ্চলগুলোতে রাজত্ব করে। তবে তাদের দক্ষিণ প্রান্ত পূর্ব চীন সাগর হয়ে হুয়াংহো নদী ও ইয়াংজি নদী থেকে উত্তরে সিচুয়ান ও উত্তর-পশ্চিমে শাআনসি পর্যন্ত বিস্তৃত ছিল। উত্তরে ষোল দফতর ছাড়া শাআনসি ও হেবেই তাদের অধিগত ছিল। ষোল দফতর পরবর্তী জিনদের সময়ে লিয়াও রাজবংশের অধিগত ছিল।
পরবর্তী হান চীনের ইতিহাসের সবচেয়ে স্বল্পস্থায়ী রাজবংশ। লিউ ঝিইউয়ান এই রাজবংশ প্রতিষ্ঠার পরের বছর মারা যান। ফলে তার নাবালক পুত্র সিংহাসনে বসেন। দুই বছর পর গুও ওয়েই নামক এক হান নেতা পরবর্তী হান আক্রমণ করেন এবং পরাজিত করে নিজেকে পরবর্তী চৌ সম্রাট হিসেবে ঘোষণা দেন।
পরবর্তী হানের টুকরো অংশগুলো শাতুওদের ফিরিয়ে দেওয়া হয় এবং তারা উত্তর হান রাজ্য গড়ে তুলে। উত্তর হানকে পূর্ব হান নামেও ডাকা হয়। লিয়াও রাজবংশের অধীনে উত্তর হান পরবর্তী চৌ থেকে স্বাধীন ছিল। পরবর্তী চৌয়ের ধ্বংসাবশেষ থেকে ৯৬০ সালে সং রাজবংশের উত্থান হয় এবং উত্তর চীনে শক্ত ভিত্তি স্থাপন করে। তারা দক্ষিণের রাজ্যগুলোকে ৯৭৮ সালের মধ্যে তাদের নিয়ন্ত্রণে নিয়ে আসলেও লিয়াও রাজবংশের সহায়তার কারণে উত্তর হানদের তাদের অধিগত করতে পারে না। এমনকি লিয়াও-সং রাজবংশের মাঝে উত্তর হান তার অবস্থান ধরে রাখে। অবশেষে ৯৭৯ সালে সং রাজবংশ চীনকে পুনরায় একত্রিত করার সময় উত্তর হানকে তাদের রাজত্বে নিয়ে আসতে সমর্থ হয়, যদিও ষোল দফতর লিয়াও রাজবংশের অধিগত থেকে যায়।
 - পরবর্তী হান সম্রাট; - উত্তর হান সম্রাট
দুরন্ত রাজশাহীর ক্রিকেটারদের তালিকা

বিপিএল (বাংলাদেশ প্রিমিয়ার লিগ) এ অংশ নেওয়া দল দুরন্ত রাজশাহীর ক্রিকেটারদের নামের তালিকা বাংলা বর্ণমালার ক্রম অনুসারে দেওয়া হলো।
জহিরুল ইসলাম (2012–13)
জিয়াউর রহমান (2012–13)
জুনায়েদ সিদ্দিকী (2011–12)
মিজানুর রহমান (2011–12)
মঈন আলী (England; 2012–13)
মোহাম্মাদ সামি (Pakistan; 2011–12)
মনির হোসেন (2011–12 to 2012–13)
মুক্তার আলী (2011–12 to 2012–13)
দিলশান মুনাওয়ারা (Sri Lanka; 2012–13)
মুশফিকুর রহিম (2011–12)
মার্লন স্যামুয়েল(West Indies; 2011–12)
পরবর্তী চৌ

পরবর্তী চৌ () ছিল চীনের পাঁচ রাজবংশ ও দশ রাজ্য কাল-এর শেষ রাজবংশ। গুও ওয়েই ৯৫১ সালে এই রাজবংশ প্রতিষ্ঠা করেন।
গুও ওয়েই ছিলেন জাতিগতভাবে একজন হান। তিনি শাতুও শাসিত পরবর্তী হানদের রাজদরবারের একজন সহকারী সেনাপতি ছিলেন। পরবর্তী হান রাজবংশের প্রতিষ্ঠাতা সম্রাট লিউ ঝিইউয়ান মারা যাওয়ার পর তার নাবালক পুত্র লিউ চেংইউ সিংহাসনে আরোহণ করেন। গুও ওয়েই এসময়ে লিউ চেংইউয়ের বিরুদ্ধে এক সেনা অভ্যুত্থান ঘটায় এবং ৯৫১ সালের প্রথম দিনে নিজেকে নতুন প্রতিষ্ঠিত পরবর্তী চৌ সম্রাট হিসেবে ঘোষণা করেন।
গুও ওয়েই, পরবর্তীতে সম্রাট তাইজু নামে পরিচিত, ৯২৩ সাল পর্যন্ত উত্তর চীনের একজন হান শাসক ছিলেন। পরবর্তী চৌ রাজত্বকালে তিনি একজন দক্ষ নেতা হিসেবে কৃষকদের দুঃখ-দুর্দশা দূর করার জন্য কিছু সংস্কার কাজ হাতে নেন। যদিও তার শাসনামল স্বল্পস্থায়ী ছিল, কিন্তু তা ছিল সুশৃঙ্খল ও সুসংবদ্ধ। অসুস্থতার কারণে তার মৃত্যুর ফলে তার তিনি বছরের শাসনামল শেষ হয়।
গুও রং, পরবর্তীতে সম্রাট শিজং নামে পরিচিত, গুও ওয়েইয়ের পালক পুত্র ছিলেন। তিনি গুও ওয়েইয়ের স্ত্রীর বড় ভাইয়ের পুত্র ছিলেন এবং তার জন্মনাম ছিল চাই রং। ৯৫৪ সালে গুই ওয়েইয়ের মৃত্যুর প্র তিনি সিংহাসনে আরোহণ করেন। তার রাজত্বকালও সফল ছিল এবং তিনি দক্ষিণে ৯৫৬ সালে দক্ষিণ তাংদের বিরুদ্ধে বেশ কিছু সফল অভিযান চালান। কিন্তু উত্তরে উত্তর হানদের বিতাড়িত করার অভিযান প্রথমদিকে সম্ভাবনাময় হলেও, পরে তা ব্যর্থ হয়। ৯৫৯ সালে এক অভিযান চলাকালীন অসুস্থতার কারণে তার অকাল মৃত্যু হয়।
গুও রংয়ের মৃত্যুর পর তার সাত বছর বয়সী পুত্র চাই জংসুন সিংহাসনে আরোহণ করেন। এর কিছুদিন পরেই ঝাও কুয়ানয়িন সিংহাসন দখল করেন এবং নিজেকে সং রাজবংশ সম্রাট হিসেবে ঘোষণা দেন। সং রাজবংশ পরবর্তীতে চীনকে একত্রিত করে এবং দক্ষিণের সকল রাজ্য ও উত্তর হানদের ৯৭৯ সালে তাদের নিয়ন্ত্রণে নিয়ে আসে।
ক্রিটিকস চয়েস চলচ্চিত্র পুরস্কার

ক্রিটিকস চয়েস চলচ্চিত্র পুরস্কার (পুরনো নাম ব্রডকাস্ট ফিল্ম ক্রিটিকস অ্যাসোসিয়েশন পুরস্কার) হলো ব্রডকাস্ট ফিল্ম ক্রিটিকস অ্যাসোসিয়েশন (বিএফসিএ) কর্তৃক প্রতিবছর আয়োজিত একটি অনুষ্ঠান, যেখানে চলচ্চিত্র জগতের অসাধারণ কাজগুলোকে পুরস্কার প্রদান করা হয়। সপ্তাহব্যাপী মনোনয়নকালে সমালোচকেরা লিখিত ভোট জমা দেন এবং ডিসেম্বরে মনোনীতদের নাম ঘোষণা করা হয়। জানুয়ারিতে ক্রিটিকস চয়েস চলচ্চিত্র পুরস্কার বিতরণী অনুষ্ঠানে নির্বাচিত চলচ্চিত্র ও শিল্পীদের সম্মাননা দেয়া হয়। এছাড়াও বিএফসিএর পরিচালনা পরিষদের বিবেচনায় বিশেষ পুরস্কারও দেয়া হয়ে থাকে।
প্রথমে এই পুরস্কারের নাম ছিল "ক্রিটিকস চয়েস পুরস্কার"। ২০১০ সালে "চলচ্চিত্র" শব্দটি যোগ করা হয় ক্রিটিকস চয়েস টেলিভিশন পুরস্কার থেকে আলাদা করার জন্য। "ক্রিটিকস চয়েস পুরস্কার" বলতে এখন এই দুই ধরনের পুরস্কারকে একত্রে বোঝানো হয়।
ভারতের সাধারণ নির্বাচন, ১৯৮৯

ভারতের সাধারণ নির্বাচন, ১৯৮১ অষ্টম লোকসভার সদস্যদের নির্বাচিত করতে অনুষ্ঠিত হয়েছিল। এই নির্বাচনে রাজীব গান্ধীর জয় হয়েছিল, কারণ বিরোধী দলগুলি একজোট হয়ে জাতীয় মোর্চার অধীনে এক সংখ্যালঘু সরকার গঠন করেছিল। প্রধান মন্ত্রী হয়েছিলেন বিশ্বনাথ প্রতাপ সিং। সরকারকে বাম মোর্চা ও ভারতীয় জনতা পার্টি বাইরে থেকে সমর্থন দিয়েছিল ও সরকারে অংশগ্রহণ করতে অসম্মতি প্রকাশ করেছিল।
১৯৮৪তে অনুষ্ঠিত হওয়া অষ্টম লোকসভার নির্বাচনে রাজীব গান্ধী বিপুল সংখ্যাগরিষ্ঠতা পেয়ে জয়লাভ করেছিলেন, যদিও পরবর্তী নির্বাচনে বফর্স কেলেংকারী, পাঞ্জাবএর সন্ত্রাসবাদ, শ্রীলঙ্কা সরকার ও এল.টি.টি.ইর মধ্যে চলতে থাকা যুদ্ধ ইত্যাদি সমস্যা রাজীব গান্ধী সরকারকে ভারাক্রান্ত করে রেখেছিল। গান্ধীর অন্যতম বড় সমালোচক ছিলেন বিশ্বনাথ প্রতাপ সিং, যিনি গান্ধী সরকারে বিত্ত মন্ত্রী ও প্রতিরক্ষা মন্ত্রীর দায়িত্ব পালন করেছিলেন। প্রতিরক্ষা মন্ত্রী হয়ে থাকা অবস্থাতেই সিঙ বফর্স টোপ ক্রয়ে অবৈধ ধনের লেন-দেন হওয়ার অভিযোগ এনেছিলেন, যা রাজীব গান্ধীর ভাবমূর্তি ম্লান করেছিল। সিংকে মন্ত্রীসভার থেকে বহিস্কার করা হয়েছিল এবং তারপর তিনি ভারতীয় জাতীয় কংগ্রেসর সদস্য পদের সঙ্গে লোকসভার সদস্য পদও ত্যাগ করেছিলেন। তিনি অরুণ নেহরু ও আরিফ মহম্মদের সাথে গঠন করেছিলেন ও এলাহাবাদ লোকসভা সমষ্টির থেকে উপ-নির্বাচনে জয়ী হয়ে পুনরায় সংসদে প্রবেশ করেছিলেন।
রাজীব গান্ধীর সরকারের বিরুদ্ধে একজোট হয়ে লড়াই করতে ১১ অক্টোবর, ১৯৮৮র দিন জনতা দল গঠন করা হয়। ১১ অক্টোবর ছিল মূল জনতা পার্টির আধ্যাত্মিক নেতা জয়প্রকাশ নারায়ণর জন্মদিন। জনতা দলে জনমোর্চা, জনতা পার্টি, লোকদল, সমাজবাদী কংগ্রেস সামিল হয়। বিশ্বনাথ প্রতাপ সিং এই রাজনৈতিক দলটির সভাপতি নির্বাচিত হন। জনতা দলের উদ্যোগে বিভিন্ন আঞ্চলিক দল, দ্রাবিড়া মুন্নেত্রা কাঝাগম, তেলুগু দেশম, অসম গণ পরিষদ ইত্যাদিকে নিয়ে জাতীয় মোর্চা গঠন করা হয়। এর আহ্বায়ক, সভাপতি ও সাধারণ সম্পাদক ছিল ক্রমে বিশ্বনাথ প্রতাপ সিং, এন টিরামারাও ও পি উপেন্দ্র।
১৯৮৯র ভারতের সাধারণ নির্বাচনের ফলাফল ছিল এধরনের:
নির্বাচনের আগে অন্য কংগ্রেস শক্তি স্পষ্টরূপে রাজীব গান্ধীর বিকল্প হিসেবে বিশ্বনাথ প্রতাপ সিংকে প্রধানমন্ত্রীর প্রার্থীরূপে প্রক্ষেপ করেছিল যদিও ১ ডিসেম্বরে সংসদ ভবনের কেন্দ্রীয় হলে হওয়া এক নাটকীয় সভায় বিশ্বনাথ প্রতাপ সিং প্রধানমন্ত্রীর জন্য দেবীলালর নামটি প্রস্তাব করেন। হরিয়ানার একজন জাট নেতা দেবীলাল এই প্রস্তাব অস্বীকার করেন ও বলেন যে সরকারটিতে তিনি একজন বৃদ্ধ কাকার (elder uncle) ভূমিকায় থাকতে ভাল পারবেন ও তাই সিংই প্রধানমন্ত্রী হবেন। এই কথায় জনতা পার্টির পূর্বের মুখ্যনেতা ও ভি.পি. সিঙের বিরোধী চন্দ্র শেখর আশ্চর্য চকিত হন। শেখর দেবীলালের প্রধানমন্ত্রী হওয়াটি আশা করেছিলেন। তিনি সিঙের মন্ত্রীসভায় অংশগ্রহণ করতে অসম্মতি প্রকাশ করেন।
৬৪জন সাংসদের সাথে জনতা দল ভঙ্গ করে চন্দ্রশেখর সমাজবাদী জনতা পার্টি গঠন করেন ও কংগ্রেসের সমর্থন নিয়ে ১০ নভেম্বর, ১৯৯০তে প্রধানমন্ত্রীর শপথ নেন। কিন্তু রাজীব গান্ধীর ওপরে চরগিরি করার অভিযোগে কংগ্রেস সমর্থন উঠিয়ে নেয় এবং ৬ মার্চ, ১৯৯১ত শেখর পদত্যাগ করেন। অবশ্য পরবর্তী নির্বাচন থেকে তিনি তদারকী প্রধানমন্ত্রী হয়ে থাকেন।
কাবেরী গায়েন

কাবেরী গায়েন (জন্ম ১ জানুয়ারি ১৯৭০) হলেন একজন খ্যাতনামা বাংলাদেশী শিক্ষাবিদ, লেখক এবং সমাজকর্মী। সংখ্যালঘু নিপীড়ন এবং লিঙ্গ বৈষম্য-এর বিরুদ্ধে স্পষ্টবাদী দৃষ্টিভঙ্গী ও মতামতের জন্য তিনি বাংলাদেশে সুপরিচিত।
তিনি ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগে অধ্যাপনা করেন এবং সেই সাথে যুক্তরাজ্যের এডিনবর্গ নেপিয়ের বিশ্ববিদ্যালয়ের একজন অনাবাসিক শিক্ষক হিসেবে কর্মরত আছেন।
কাবেরী গায়েনের জন্ম বাংলাদেশের বরিশালে একটি বাঙ্গালী কায়স্থ পরিবারে। বরিশাল সরকারি মহিলা কলেজ থেকে উচ্চমাধ্যমিক পাশ করার পর তিনি ঢাকায় আসেন এবং ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগে ভর্তি হন। এখান থেকে তিনি ১৯৮৯ সালে স্নাতক (সম্মান) ডিগ্রি অর্জন করেন। স্নাতক পর্যায়ে কৃতিত্বপূর্ণ ফলাফলের জন্য তিনি "দিল নওশিন খানম স্বর্নপদক" লাভ করেন। পরবর্তীতে একই বিভাগ থেকে ১৯৯০ সালে স্নাতোকত্তর সম্পন্ন করে উচ্চশিক্ষার্থে তিনি এডিবর্গে যান এবং ২০০৪ সালে এডিনবর্গ নেপিয়ের বিশ্ববিদ্যালয় থেকে ডক্টরেট ডিগ্রি লাভ করেন। তার অভিসন্দর্ভের বিষয় ছিল "Modelling the Influence of Communications on Fertility Behaviour of Women in Rural Bangladesh"।
সামিয়া জামান

সামিয়া জামান হচ্ছেন একজন বাংলাদেশি চলচ্চিত্র পরিচালক। তিনি টেলিভিশনে সংবাদ উপস্থাপিকা, প্রতিবেদক এবং টক শো উপস্থাপিকা ছিলেন। ২০০৬ সালে তিনি চলচ্চিত্র পরিচালক হিসাবে আবির্ভুত হন। তিনি একাত্তর টিভির সম্পাদক এবং প্রধান নির্বাহী কর্মকর্তা হিসাবে কাজ করেন।
সামিয়া ১৯৮৮ সালে লন্ডন ইউনিভার্সিটিতে ফিল্মের কোর্সে ভর্তি হোন এবং পরবর্তিতে সেখানে মাস্টার্সও করেন।
১৯৮৯ সালে, লন্ডেনে জামান বিবিসি ওয়ার্ল্ড সার্ভিসের প্রযোজক হিসাবে পেশা জীবন শুরু করেন। জামান ১৯৯৯ সালে প্রডিউসার হিসেবে একুশে টেলিভিশনে কাজ শুরু করেন এবং পরবর্তিতে সেখানে সাংবাদিকতা এবং সংবাদ উপস্থাপনাও করেন। বর্তমানে তিনি একাত্তর টিভিতে বাংলাদেশের প্রথম নারী প্রধান নির্বাহী কর্মকর্তা হিসাবে কাজ করছেন।
১৯৮৭ সালে জামান "“সূচনা”" ছবিতে সহকারী পরিচালক হিসাবে কাজ করেন পরিচালক মোরশেদুল ইসলাম এর সাথে। ২০০৬ সালে চলচ্চিত্র নির্মাতা হিসাবে আবির্ভুত হন, তার পরিচালনায় নির্মিত ছবি "“রাণী কুটির বাকি ইতিহাস”" ছবিতে। তিনি তার দ্বিতীয় ছবি পরিচালনা করেন “আকাশ কত দূরে” ২০১৪ সালে।
২০১৫ সালের মার্চে, জামান বিচারক হিসাবে কাজ করেন "জেনেভা আন্তর্জাতিক ওরিয়েন্টাল চলচ্চিত্র উৎসব" এ।
সামিয়ার বাবা ছিলেন ঢাকা বিশ্ববিদ্যালয়ের একজন শিক্ষক এবং ঢাকা বিশ্ববিদ্যালয় ক্যাম্পাসেই তার বেড়ে উঠা। জামানের তিনটি কন্যা সন্তান আছে।
সৈয়দা রাজিয়া ফয়েজ

সৈয়দা রাজিয়া ফয়েজ বাংলাদেশি রাজনীতিবিদ ছিলেন। তিনি পাকিস্তানের শাসনামলে খুলনা জেলা কমিটির সভাপতি এবং পরবর্তীতে বাংলাদেশের প্রথম নির্বাচিত নারী সংসদ সদস্য হন তিনি। বাংলাদেশ জাতীয়তাবাদী দলের উপসভাপতি ছিলেন তিনি।
সৈয়দা রাজিয়া ফয়েজ ১৯৩৬ সালের ১৮ই এপ্রিল জন্মগ্রহণ করেন। তার পিতা সৈয়দ বদরুদ্দোজা কলকাতা সিটি কর্পোরেশন (অধুনা কলকাতা পৌরসংস্থা )-র মেয়র ছিলেন। ১৯৬১ সালে তিনি খুলনা জেলা কমিটির সভাপতি নির্বাচিত হন। বাংলাদেশের স্বাধীনতা যুদ্ধকালীন তিনি জাতিসংঘে পাকিস্তানের প্রতিনিধি ছিলেন। ফলে স্বাধীনতা পর বাংলাদেশে তাকে গৃহবন্দী করা হয়। আবদুস সবুর খানের নির্বাচন অঞ্চল থেকে নির্বাচনে দাঁড়ান এবং জয়লাভ করেন। তিনিই বাংলাদেশের প্রথম নির্বাচিত নারী সংসদ সদস্য। ১৯৮৯ সালে তিনি নারী ও সমাজকল্যাণ মন্ত্রণালয়ের মন্ত্রী ছিলেন। শেষ পর্যন্ত বাংলাদেশ জাতীয়তাবাদী দলের উপসভাপতি ছিলেন তিনি।
পেট্রোবাংলার সাবেক চেয়ারম্যান আবুল ফয়েজের সাথে তার বিয়ে হয়। এ দম্পতির ফৌজিয়া আলম নামের এক কন্যা এবং ওমর এরশাদ ফয়েজ ও আমান আশরাফ ফয়েজ নামের দুই পুত্র ছিল। তাজরিয়ান, মার্জিয়ান, ফারশেদ, ফয়জানা এবং আইজা নামে তাদের মোট ৫ জন নাতি-নাতনি ছিল।
২০১৩ সালের ১৫ই নভেম্বর তিনি মৃত্যুবরণ করেন।
লায়লা হাসান

লায়লা হাসান (জন্মঃ ১৯৪৬) একজন বাংলাদেশি কোরিওগ্রাফার, নৃত্যশিল্পী এবং অভিনেত্রী। বাংলাদেশ সরকার শিল্পক্ষেত্রে তার অবদানের কথা চিন্তা করে তাকে একুশে পদকে ভূষিত হন।
হাসান ১৯৪৬ সালে জন্মগ্রহণ করেন। তিনি ঢাকা বিশ্ববিদ্যালয় থেকে ১৯৭০ সালে দর্শনে এমএ করেন।
হাসান প্রখ্যাত নৃত্যশিল্পী মণিবর্ধন মহাশয়, অজিত সান্যাল, বাবু রাম সিংহ, জিএ মান্নান এবং বাফার শমর ভট্টাচার্য্য প্রমুখের কাছে শিক্ষাগ্রহণ করেন। তিনি ১৯৮০-৮৫ কালপর্বে বাংলাদেশ টেলিভিশনে সম্প্রচারিত টেলিভিশন অনুষ্ঠান "রুমঝুম" এর উপস্থাপিকা ছিলেন। ঐ অনুষ্ঠান থেকেই বর্তমানের জনপ্রিয় তারকা ঈশিতা, তারিন, শ্রাবন্তী, রিয়া এবং রিচি উঠে আসে।
হাসান থিয়েটার, টেলিভিশন নাটক, চলচ্চিত্রে অভিনয় করেছেন। "কঙ্কাবতীর ঘাটে", "রক্তকরবী", "ছুটি", "মায়ার খেলা", "রাজা রাণী", "তাসের দেশ", "স্বর্গ হতে বিদায়", "শ্যামল মাটির ধরাতলে", "নীল দর্পন", "দত্ত", "কেরানির জীবন", "টেমিং অব দ্য শ্রু" এবং "নকশী কাথার মাঠ" ইত্যাদি বিষয়ে তিনি অনুষ্ঠান করেছেন। তার টিভি নাটকগুলো হল "মন পবনের নাও", "কাজল রেখা", "ভেলুয়া সুন্দরী", "মহুয়া", "রাণী ভবানীর পথ", "রত্নদ্বীপ", "পাশাপাশি" এবং "আশ্চর্য এক রাতের গল্প"। তার অভিনীত চলচ্চিত্রগুলো হল "ঘরে বাইরে", "এইতো প্রেম", "ডনগিরি" ইত্যাদি।
তিনি নৃত্যসংঘ "নটরাজ" প্রতিষ্ঠা করেন ১৯৯০ সালে। ১৯৯৬ সালে নটরাজ থিয়েটার এবং নাঈম হাসান সুয়জার সাথে মঞ্চনাটক করতে শুরু করে। লায়লা হাসান নটরাজের সভাপতি এবং সুজা সাধারণ সম্পাদক হিসেবে কাজ করেন। লায়লা বাংলা একাডেমি এবং ওয়েস্ট বেঙ্গল ডান্স ফেডারেশনের আজীবন সদস্য। তিনি এশিয়াটিক সোসাইটির সদস্য এবং বাংলাদেশ নৃত্য শিল্পী সংঘের সভাপতি।
তিনি নৃত্যবিষয়ক "হৃদয়ে বাজে নূপুর" (১৯৯৬) এবং চারুকলা বিষয়ে "মোহনরূপে" গ্রন্থ রচনা করেন।
লায়লা হাসান হাসান ইমামের সাথে বিবাহ বন্ধনে আবদ্ধ হন। হাসানের মোট ছয় ভাইবোন রয়েছে। অভিনেত্রী ডেইজি আহমেদ তার এক বোন।
কৃষ্ণচন্দ্রপুর

কৃষ্ণচন্দ্রপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মথুরাপুর থানার অন্তর্গত একটি প্রত্নস্থল।
কৃষ্ণচন্দ্রপুর গ্রাম থেকে আনুমানিক একাদশ শতকে নির্মিত একটি ভগ্নহস্ত কালো পাথরের তারা মূর্তি আবিষ্কৃত হয়েছে, যা বর্তমানে কলকাতা শহরের আশুতোষ সংগ্রহালয়ে সংরক্ষিত রয়েছে। এছাড়া এই স্থান থেকে ব্রোঞ্জ নির্মিত দীপলক্ষ্মী পাদুকা পরিহিত কালো পাথরের একটি সূর্য মূর্তি, ভগ্ন বিষ্ণু ও কুবের মূর্তি আবিষ্কৃত হয়েছে।
তাফসির

তাফসীর () হল একটি আরবী শব্দ, যা সাধারণত কুরআনের ব্যাখ্যাকে নির্দেশ করে। যিনি তাফসীর করেন বা তাফসীর গ্রন্থ রচনা করেন তিনি “মুফাসসির” হিসাবে পরিচিত।
‘তাফসীর’ শব্দটি আরবী শব্দমূল ফা-সিন-রা থেকে উৎপত্তি হয়ছে যার অর্থ: ব্যাখ্যা করা, বিস্তৃত করা, খোলাসা করা।
কুরআনের প্রথম তাফসীরকারক হিসেবে সবার আগে রাসূল এর নামই আসে; তিনিই ছিলেন সবচাইতে নির্ভরযোগ্য তাফসীরকারক এবং একমাত্র নির্ভুল তাফসীরকারী। কুরআনের ব্যাখ্যার ক্ষেত্রে মহান আল্লাহ তায়ালার পর তার ব্যাখ্যাই গ্রহণ করা হয় ৷
রাসূল মুহাম্মাদ এর মৃত্যুর পর সাহাবাগণ তাফসিরের দায়ীত্বভার গ্রহণ করেন। এভাবে একটি নতুন তাফসীর যুগের সূচনা হয়। খলিফা আবু বকর রাঃ সহ সমস্ত সাহাবাগন তাফসীরের ক্ষেত্রে নিজেদের ব্যক্তিগত মতামত প্রদানে বিরত থাকতেন; তারা কখনো নিজের ব্যক্তিগত মতামতকে তাফসির হিসেবে চালিয়ে দিতেন না। সাহাবাদের মধ্যে সবচে' গ্রহণযোগ্য তাফসিরকারক ছিলেন ইবনে আব্বাস রাঃ। তার থেকে বর্ণীত তাফসির এখন পর্যন্ত সবচেয়ে নির্ভরযোগ্য তাফসির হিসেবে গণ্য করা হয়৷ তিনি ব্যতিত আরো অনেক সাহাবা তাফসীরের জন্য বিখ্যাত রয়েছেন৷
সাহাবাগণের পর তাবেয়ীগন তাফসীর এর কাজে নিজেদের নিয়োজিত করেন। তাবেয়ীগণের মধ্য সবচাইতে ভালো তাফসীর জানতেন মক্কাবাসীরা। কেননা তারা সরাসরি ইবনে আব্বাস রাঃ থেকে তাফসীর শিখেছেন।
মুফাসসিরে কেরামগণ একজন তাফসীরকারকের জন্য বেশকিছু যোগ্যতার বর্ণনা দিয়েছেন। সেগুলো হলো:
উপরোক্ত বিষয়সমূহ সম্পর্কে যদি কারো ইলম না থাকে, তাহলে সে ব্যক্তি মুফাসসির হিসেবে গণ্য হয় না। 
আর কোন ব্যক্তি যদি যোগ্যতা না থাকাবস্থায় নিজের মনগড়া তাফসির করে তাহলে রাসূল মুহাম্মাদ তার ব্যাপারে কঠোর ধমকি দিয়েছেন৷ তিনি বলেছেন, যে ব্যক্তি মনগড়া তাফসির করবে তার ঠিকানা হবে জাহান্নাম৷
পবিত্র আল-কুরআন অনুসারে, তাফসীর প্রধানত দুই প্রকার,
১. আল-কুরআন এর আল কুরআন ভিত্তিক তাফসীর।
এই আয়াত তার প্রমাণ।
وَمَا کَانَ ہٰذَا الۡقُرۡاٰنُ اَنۡ یُّفۡتَرٰی مِنۡ دُوۡنِ اللّٰہِ وَلٰکِنۡ تَصۡدِیۡقَ الَّذِیۡ بَیۡنَ یَدَیۡہِ وَتَفۡصِیۡلَ الۡکِتٰبِ لَا رَیۡبَ فِیۡہِ مِنۡ رَّبِّ الۡعٰلَمِیۡنَ ۟
অর্থঃ আর কোরআন সে জিনিস নয় যে, আল্লাহ ব্যতীত কেউ তা বানিয়ে নেবে। অবশ্য এটি পূর্ববর্তী কালামের সত্যায়ন করে এবং সে সমস্ত বিষয়ের বিশ্লেষণ দান করে যা তোমার প্রতি দেয়া হয়েছে, যাতে কোন সন্দেহ নেই-তোমার বিশ্বপালনকর্তার পক্ষ থেকে।
[সূরা ইউনুস (يونس), আয়াত: ৩৭]
২. পবিত্র আল-কুরআন এর আল কুরআন ভিত্তিক তাফসীর নির্ভরশীল তাফসীর।
এই আয়াতসমূহ তার প্রমাণ,
لَا تُحَرِّکۡ بِہٖ لِسَانَکَ لِتَعۡجَلَ بِہٖ ؕ
اِنَّ عَلَیۡنَا جَمۡعَہٗ وَقُرۡاٰنَہٗ ۚۖ
فَاِذَا قَرَاۡنٰہُ فَاتَّبِعۡ قُرۡاٰنَہٗ ۚ
ثُمَّ اِنَّ عَلَیۡنَا بَیَانَہٗ ؕ
"তাড়াতাড়ি শিখে নেয়ার জন্য আপনি দ্রুত ওহী আবৃত্তি করবেন না; কারণ এর সংরক্ষণ এবং পাঠ আমাদের দায়িত্বে। অতঃপর আমি যখন তা পাঠ করি, তখন আপনি সেই পাঠ অনুসরণ করুন। এরপর তা ব্যাখ্যা করা আমাদের দায়িত্ব।"
[সূরা আল-ক্বিয়ামাহ (القيامة), আয়াত:১৬, ১৭, ১৮ এবং ১৯]
মুফাসসীরগণ বিভিন্ন দিক থেকে তাফসীরকে ভাগ করেছেন৷ তার মধ্যে উল্লেখযোগ্য হলো,
সৈয়দ রেজওয়ান আলী

সৈয়দ রেজওয়ান আলী বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
সৈয়দ রেজওয়ান আলীর বাড়ি নড়াইল জেলার লোহাগড়া উপজেলার নওয়াগ্রামে। তার বাবার নাম সৈয়দ হাশেম আলী এবং মায়ের নাম সাজেদা বেগম। তার স্ত্রীর নাম রোকেয়া আক্তার। এ দম্পতির তিন ছেলে, এক মেয়ে।
১৯৭১ সালে সৈয়দ রেজওয়ান আলী পাকিস্তান বিমানবাহিনীতে করপোরাল পদে চাকরি করতেন। কর্মরত ছিলেন পাকিস্তানের পেশোয়ারে। সেখান থেকে পালিয়ে এসে মুক্তিযুদ্ধে যোগ দেন। মুক্তিযুদ্ধে সাহস ও বীরত্ব প্রদর্শনের জন্য তিনি বীর প্রতীক খেতাব পান।
১৯৭১ সালের সেপ্টেম্বর-অক্টোবর মাসের কোনো এক সময়। সৈয়দ রেজওয়ান আলীর ওপর দায়িত্ব পড়ে পাকিস্তানি সেনাদের চলাচল বিঘ্নিত করার জন্য যশোর জেলার অন্তর্গত চূড়ামন কাঠির কাছাকাছি সলুয়া বাজারসংলগ্ন একটি সেতু ধ্বংসের। তিনি ছিলেন একটি কোম্পানির কমান্ডার। সীমান্ত থেকে ওই সেতু ছিল কিছুটা দূরে। মাঝে ছিল কপোতাক্ষ নদ ও খাল-বিল। একদিন গভীর রাতে অনেক বাধাবিঘ্ন পেরিয়ে তিনি একদল মুক্তিযোদ্ধা নিয়ে সেখানে সেতু ধ্বংস করতে যান। ওই দলে ছিলেন সহযোদ্ধা রইসউদ্দীন ও নাম না-জানা ওই দুই মুক্তিযোদ্ধা। তারা সফলতার সঙ্গেই সলুয়া বাজারসংলগ্ন সেতু ধ্বংস করেন। সৈয়দ রেজওয়ান আলীর কোম্পানির বেশির ভাগ মুক্তিযোদ্ধা ছিলেন গেরিলা যোদ্ধা। তারা সবাই হিট অ্যান্ড রান পদ্ধতিতে অপারেশন করতেন। একটা অপারেশন করেই সঙ্গে সঙ্গে নিরাপদ স্থানে চলে যেতেন। কিন্তু সেতু ধ্বংস করে ফেরার পথে তারা পাকিস্তানিদের আক্রমণের মধ্যে পড়ে যান। সলুয়া বাজার ও পার্শ্ববর্তী এলাকায় ছিল পাকিস্তানিদের অনেক বাংকার। সেগুলো ছিল বেশ সুরক্ষিত। গোপন বাংকার সম্পর্কে এ দলের কাছে তথ্য ছিল না। বিস্ফোরণের শব্দ শুনে পাকিস্তানিরা সেসব বাংকার থেকে বৃষ্টির মতো গুলিবর্ষণ করতে থাকে। তারা পাল্টা গুলি করতে করতে ক্রলিং করে পিছু হটছিলেন। এ সময় রইসউদ্দীন ও তার আরও কয়েকজন সহযোদ্ধা শহীদ এবং বেশ কয়েকজন আহত হন। সেদিন পাকিস্তানিদের আক্রমণ এতই তীব্র ছিল যে তারা শহীদ সহযোদ্ধা সবার লাশ উদ্ধার করতে পারেননি। সৈয়দ রেজওয়ান আলী যুদ্ধ করেন ৮ নম্বর সেক্টরের বয়রা সাব সেক্টরে। কাশিপুর, ছুটিপুর, চৌগাছা, গরীবপুরসহ বিভিন্ন স্থানে তিনি যুদ্ধ করেছেন। কখনো গেরিলা কায়দায়, কখনো সম্মুখযুদ্ধ করেছেন তিনি। সর্বশেষ যুদ্ধ করেন গোপালগঞ্জ জেলার ভাটিয়াপাড়ায়। ১৬ ডিসেম্বর পাকিস্তানি সেনারা আনুষ্ঠানিক আত্মসমর্পণ করলেও ভাটিয়াপাড়ায় অবস্থানরত পাকিস্তানিরা সেদিন আত্মসমর্পণ করেনি। ১৮ ডিসেম্বর পর্যন্ত সেখানে যুদ্ধ হয়।
কাকমাচি

কাকমাচি বা তিতবেগুন (দ্বিপদ নাম:Solanum nigrum) হচ্ছে সোলানাম গণের একটি গুল্ম। এটি কাঁটাযুক্ত ছোট উদ্ভিদ। এটির আদি নিবাস ইউরেশিয়ায়। তবে আমেরিকা, অস্ট্রেলিয়া এবং দক্ষিণ আফ্রিকায়ও এর প্রচলন করা হয়েছে। এর পাকা ফল এবং আহার্য পাতা রান্না করে খাওয়া হয় কোনো কোনো স্থানীয় এলাকায়। এছাড়া গাছের বিভিন্ন অংশ ঔষধি গুণের জন্য ব্যবহার করা হয়।
তিতবেগুন কাঁটাযুক্ত ছোট উদ্ভিদ। এর পাতা হালকা সবুজ। গাছ ১-২ মিটার উঁচু হয়। শহুরে জলাশয় ভরাট করা ইট-বালিময় স্থানেও এদের বেশ সহজে গজিয়ে উঠতে দেখা যায়। এর ফুল হালকা বেগুনি ও হালকা গোলাপী হয়। ফল গোলাকৃতির নরম। কাঁচা ফল সবুজ এবং পাকা ফল প্রথমে লাল এবং পরে কালচে হয়ে ওঠে।
কাকমাচির পাতা পাঁচ মিশালি শাকের সাথে খাওয়া যায়। এদের ফলগুলিও খাওয়া যায় অনায়াসে। পাতা ও মূল নানান ঔষধি ক্ষেত্রে ব্যবহার হয়। এ থেকে বের করা রাসায়নিক নির্যাস আমাশয়, পাকস্থলীর জটিলতায়, এবং জ্বর নিরাময়ে ব্যবহৃত হয়। এই উদ্ভিদের রস আলসার এবং চর্মরোগে ব্যবহৃত হয়। এর ফল বলবর্ধক, কোষ্ঠকাঠিন্য প্রতিরোধে, ক্ষুধা উদ্রেকে সহায়ক হিসেবে, এবং হাঁপানি, প্রচণ্ড তৃষ্ণার প্রতিকারে ব্যবহৃত হয় ইত্যাদিতে। উত্তর ভারতে এর পাতা এবং ফল সিদ্ধ করা নির্যাস যকৃতের অসুস্থতা, জন্ডিস উপশমে ব্যবহার করা হয়। আসামে এর মূলের রস হাঁপানি এবং হুপিং কাশির প্রতিকারে ব্যবহার করা হয়। 
বাংলাদেশে গ্রাফটিং পদ্ধতিতে টমেটো চাষাবাদের জন্য এই গাছকে ব্যবহার করা শুরু হয়েছে। যেহেতু এটি একটি জংলি প্রজাতির গাছ তাই এর টিকে থাকার ক্ষমতা বেশ ভালো। এ কারণে টমেটোর চারা এর কাণ্ডের উপরাংশ ফেলে দিয়ে প্রতিস্থাপন করে অধিক ফলনের লক্ষ্যে একে ব্যবহার করা হয়। 
একাধিক মহাদেশে, বিশেষত, আফ্রিকা এবং উত্তর আমেরিকায় এই তিতবেগুন চাষ করা হয়।
তিত বেগুন গাছ ফসলের সাথে জন্মালে এটি মারাত্মক ক্ষতিকারক আগাছা হিসেবে চিহ্নিত হয়। এটিকে ৬১টি দেশে এবং ৩৭টি ফসলের জন্য আগাছা হিসেবে চিহ্নিত করা হয়েছে। তুলার মতো ফসলের ক্ষেত্রে এটিকে নিয়ন্ত্রণ করতে আগাছানাশক ব্যাপকভাবে ব্যবহার করতে হয়।
মাহরাম

মাহরাম শব্দটি আরবী হারাম শব্দ থেকে এসেছে। ইসলামী পরিভাষায় মাহরাম দ্বারা বুঝায়, যাদেরকে বিবাহ করা হারাম বা অবৈধ এবং দেখা করা বা দেখা দেওয়া জায়েয বা বৈধ।
পুরুষ ও মহিলা উভয়ের জন্য মাহরাম হলেন ১৪ জন।
ছেলেদের জন্য মাহরাম হলো ১৪ প্রকার। যথা:
এসব ব্যক্তি ছাড়া ছেলেরা বাকি সবার সাথে বিবাহ করতে পারবে। এছাড়া স্ত্রী জীবিত থাকা অবস্থায় স্ত্রীর আপন বোনকে বিবাহ করা যাবেনা।
এ বিষয়ে কুরআনে বর্ণিত আছে:
মহিলাদের মাহরাম ১৪ জনঃ
"Islam: Questions and Answers - Jurisprudence and Islamic Rulings", London: MSA Publication Limited, 2007, pp. 22–23.
উসমানিস্তান

উসমানিস্তান চৌধুরী রহমত আলি কর্তৃক প্রস্তাবিত একটি স্বাধীন রাষ্ট্রের পরিকল্পনা। ব্রিটিশ ভারতের হায়দ্রাবাদ রাজ্য নিয়ে এই রাষ্ট্র গঠনের কথা বলা হয়। ১৯৪৭ সালে ব্রিটিশরা ভারত ত্যাগের পূর্বে ভারতে স্বাধীন রাজ্যের অস্তিত্ব ছিল। তবে স্বাধীনতার পর তাদের স্বাধীন থাকার গঠিত নতুন পাকিস্তান অধিরাজ্য বা ভারত অধিরাজ্য দু'রাষ্ট্রের যেকোনো একটিতে তাদের যোগদানের সুযোগ দেয়া হয়। কিছু ক্ষেত্রে রাজ্যগুলোর স্বাধীন থাকার সুযোগ ছিল। হায়দ্রাবাদের নিজাম প্রথমে কোনো রাষ্ট্রে যোগ না দেয়ার সিদ্ধান্ত নেন। তিনি হায়দ্রাবাদ রাজ্যকে স্বাধীন রাষ্ট্র হিসেবে রাখতে চেয়েছিলেন। তবে ভারত সরকার তার এই সিদ্ধান্ত প্রত্যাখ্যান করেন। হায়দ্রাবাদ চতুর্দিক থেকে ভারত কর্তৃক আবদ্ধ ছিল এবং এর কোনো সমুদ্র সীমা ছিল না। তাই স্বাধীন হায়দ্রাবাদ ভারতের পক্ষে সুবিধাজনক ছিল না। ভারতীয় সেনাবাহিনী ১৯৪৮ সালের ১৩ সেপ্টেম্বর হায়দ্রাবাদ আক্রমণ করে। নিজাম এই হামলা প্রতিহত করতে অক্ষম ছিলেন ফলে পরাজিত হন। তাই হায়দ্রাবাদকে ভারতের অন্তর্ভুক্ত হওয়া তাকে মেনে নিতে হয়। সাবেক এই দেশীয় রাজ্য ১৯৫৬ সালে পুনর্গঠিত হয়। বর্তমানে এর অংশগুলো ভারতের অঙ্গরাজ্য অন্ধ্রপ্রদেশ, বোম্বে রাজ্য (পরে মহারাষ্ট্র ও গুজরাত হিসেবে ভাগ হয়) এবং কর্ণাটকের মধ্যে বন্টিত রয়েছে।
ব্রিটিশরা ভারত ত্যাগের সময় ভারতের অভ্যন্তরে অনেক দেশীয় স্বাধীন রাজ্যের অস্তিত্ব ছিল। এসকল রাজ্যকে ভারত বা পাকিস্তান যেকোনো একটিতে যোগ দেয়ার সুযোগ দেয়া হয় এবং ভারত স্বাধীনতা আইন ১৯৪৭ এর ২.৪ অনুচ্ছেদ অনুযায়ী চাইলে স্বাধীন থাকার সুযোগও ছিল।
হায়দ্রাবাদ ছিল মুসলিম শাসকের অধীন হিন্দু সংখ্যাগরিষ্ঠ রাজ্য। এর শাসক ছিলেন নিজাম উসমান আলি খান এবং রাজনীতি মুসলিম অভিজাতদের দ্বারা নিয়ন্ত্রিত হত। মুসলিম নেতৃবৃন্দ ও নিজামপন্থি মুসলিম দল ইত্তেহাদ উল মুসলিমিন ভারত ও পাকিস্তানের মত হায়দ্রাবাদের স্বাধীন থাকার পক্ষে জোর দেয়। ব্রিটিশ ভাইসরয় লর্ড মাউন্টব্যাটেন নিজামকে পাকিস্তানে যোগ না দিতে পরামর্শ দেন।
শেষপর্যন্ত নিজাম স্বাধীন থাকার সিদ্ধান্ত নেন। তিনি একটি ফরমানের মাধ্যমে ঘোষণা করেন যে হায়দ্রাবাদ স্বাধীন রাষ্ট্র হিসেবে থাকবে এবং ভারতীয় ইউনিয়নের যোগ দেবে না। তবে ভারত সরকার তার এই ফরমান প্রত্যাখ্যান করে এবং এর আইনত বৈধতা নেই বলে দাবি করে।
১৯৪৮ সালের ১৩ সেপ্টেম্বর ভারতীয় সেনাবাহিনী হায়দ্রাবাদে প্রবেশ করে। নিজাম উসমান আলি খান ভারতকে প্রতিহত করতে সক্ষম ছিলেন না তাই আত্মসমর্পণে বাধ্য হন। হায়দ্রাবাদ পরাজিত হয় এবং ভারতের অন্তর্ভুক্ত হয়ে পড়ে। একারণে চৌধুরী রহমত আলির পরিকল্পনা অনুযায়ী উসমানিস্তান বাস্তবায়িত হয়নি।
চৌধুরী রহমত আলি ভারত উপমহাদেশে মুসলিম রাষ্ট্র প্রতিষ্ঠার জন্য যে প্রস্তাব উত্থাপন করেন তার মধ্যে উসমানিস্তান ছিল অন্যতম। এছাড়াও ভারতের পশ্চিম অঞ্চলে পাকিস্তান ও পূর্ব অঞ্চলে বাঙ্গালিস্তান গঠনের কথা বলা হয়। ১৯৪৭ সালের ৩ জুন ব্রিটিশরা বিভাগ পরিকল্পনা ঘোষণা করলে তিনি তার বিপক্ষে অবস্থান নেন এবং পাকিস্তান পরিকল্পনা গ্রহণের আহ্বান জানান।
তাফসিরের তালিকা

তাফসীর (আরবি: تفسير, অনুবাদ 'ব্যাখ্যা') হল একটি আরবি শব্দ, যা সাধারণত কুরআনের ব্যাখ্যাকে নির্দেশ করে। যিনি তাফসীর করেন বা তাফসীর গ্রন্থ রচনা করেন তিনি “মুফাসসির” হিসাবে পরিচিত।ইসলামের প্রাথমিক যুগ থেকেই তাফসির চর্চা শুরু হয়।
বাংলায় রচিত:
বাংলায় অনূদিত:
তফসির কবির --- হযরত মির্জা বশির উদ্দীন মাহমুদ আহমদ (রা)
মাতামুহুরী নদী

মাতামুহুরী নদী বাংলাদেশের পূর্ব-পাহাড়ি অঞ্চলের বান্দরবান ও কক্সবাজার জেলার একটি নদী। নদীটির দৈর্ঘ্য ১৪৬ কিলোমিটার, গড় প্রস্থ ১৫৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মাতামুহুরী নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ১৩।
মাতামুহুরীর সঠিক উৎপত্তিস্থল কোনটি তা নিয়ে একাধিক মত রয়েছে। কারো মতে লামার মাইভার পর্বতে মাতামুহুরী নদীর উৎপত্তি৷ মারমা ভাষায় এই নদীটির নাম মামুরি। মাতামুহুরী নদীর নামকরণেরও একটি ইতিহাস আছে। জনশ্রুতি আছে এই নদী নাকি কোন একটি (একক উৎস নির্দিষ্ট ঝরণা) হতে সৃষ্টি নয়। 
এটি মাতৃস্তন সদৃশ বিভিন্ন পর্বত গাত্র হতে জল চুয়ে চুয়ে পড়েই নদীর সৃষ্টি। তাই এর নাম মাতামুহুরী। মুহুরী শব্দের অর্থ অসংখ্য ছিদ্র দিয়ে জলপড়া ঝাজর অর্থাৎ ইংরেজিতে বলে শাওয়ার এই নদীটি কক্সবাজার জেলার চকরিয়া উপজেলার পশ্চিম পাশ ঘেষে বঙ্গোপসাগর-এ পতিত হয়েছে৷ এর দৈর্ঘ্য প্রায় ২৮৭ কি.মি৷ বঙ্গোপসাগরে মাতামুহুরীর মোহনায় যে বদ্বীপের সৃষ্টি হয়েছে তা ভোলাখাল থেকে খুটাখালি পর্যন্ত বিস্তৃত।
মাতামুহুরীর নদীর তীরে গড়ে উঠেছে চকরিয়া,লামা,আলীকদম উপজেলা শহর। পাশাপাশি পেকুয়া উপজেলার কিছু অংশের মধ্য দিয়েও এই নদী গেছে। যেমন নীল নদ মিশরের দান, ঠিক তেমনি লামা, আলীকদম ও চকরিয়া এই তিনটি উপজেলা মাতামহুরী নদীর দান বলা চলে। সুদীর্ঘ সময় এসব উপজেলার যোগাযোগ ও বাণিজ্যের প্রধান মাধ্যম মাতামুহুরী। এছাড়া উপজেলাসমূহের প্রধান গঞ্জগুলো মাতামুহুরীর তীরে অবস্থিত। নদী ধরেই লামা ও আলীকদমের মতো পার্বত্য এলাকায় মানব বসতি স্থাপন ও অভিবাসনের সূত্রপাত।
জিন্নাহর চৌদ্দ দফা

জিন্নাহর চৌদ্দ দফা নামক সাংবিধানিক সংস্কার পরিকল্পনা মুহাম্মদ আলি জিন্নাহ কর্তৃক প্রস্তাবিত হয়। স্বাধীন ভারতে মুসলিমদের রাজনৈতিক অধিকার রক্ষার জন্য এই প্রস্তাব উত্থাপন করা হয়। জিন্নাহর লক্ষ্য ছিল মুসলিমদের জন্য অধিকতর রাজনৈতিক অধিকার আদায় করা। এ কারণে তিনি এই চৌদ্দ দফা প্রস্তাব করেন। এর মধ্যে মুসলিমদের স্বার্থ সংশ্লিষ্ট বিভিন্ন বিষয় অন্তর্ভুক্ত করা হয়। মুসলিম লীগের নেতাদের আহ্বানে জিন্নাহ দলের নেতৃত্বে ফিরে আসেন এবং দলকে পুনরুজ্জীবিত করেন। ফলে এই দফাগুলো মুসলিমদের দাবিতে পরিণত হয় এবং পরবর্তী সময়গুলোতে মুসলিমদের চিন্তাধারায় প্রভাব ফেলে।
১৯২৯ সালের ২৮ মার্চ নিখিল ভারত মুসলিম লীগের অধিবেশনে এই রিপোর্ট প্রদান করা হয়। ইতিপূর্বে প্রকাশিত নেহেরু রিপোর্টকে মুসলিম নেতা তৃতীয় আগা খান ও করিম জালাল সমালোচনা করেছিলেন। এতে হিন্দু ও মুসলিমদের জন্য যুক্ত নির্বাচনী ব্যবস্থার সুপারিশ করায় এর প্রতি তারা আস্থাশীল ছিলেন না।
১৯২৮ সালের মে মাসে মুহাম্মদ আলি জিন্নাহ ইংল্যান্ড ত্যাগ করেন এবং ছয় মাস পর ভারতে ফিরে আসেন। ১৯২৯ সালের মার্চে তার সভাপতিত্বে দিল্লিতে মুসলিম লীগের অধিবেশন হয়। তার ভাষণে তিনি মুসলিমদের দৃষ্টিভঙ্গি চৌদ্দ দফায় তুলে ধরেন। একারণে এই দফাগুলোকে জিন্নাহর চৌদ্দ দফা বলা হয়।
হিন্দুদের মধ্যে মুহাম্মদ আলি জিন্নাহর এই দফাগুলো সমালোচিত হয়। জওহরলাল নেহেরু একে "জিন্নাহর হাস্যকর চৌদ্দ দফা" বলে উল্লেখ করেন।এই ঘটনা জিন্নাহকে পরবর্তীতে পাকিস্তান গঠনের পথে ঠেলে দেয় কংগ্রেস এসব দাবি প্রত্যাখ্যান করে।
চৌদ্দ দফা প্রকাশিত হওয়ার পর জিন্নাহকে গোল টেবিল বৈঠকে আমন্ত্রণ জানানো হয়। সেখানে তিনি মুসলিম দৃষ্টিভঙ্গি তুলে ধরেন।
খাটসারা

খাটসারা হল ভারতের পশ্চিমবঙ্গ রাজ্যের দক্ষিণ ২৪ পরগনা জেলার জয়নগর ১ ব্লকের অন্তর্গত একটি গ্রাম। এই গ্রামটি জয়নগর থানার আওতাধীন।
খাটসারা গ্রামে ঊনবিংশ শতাব্দীতে নির্মিত তিনটি পশ্চিমমুখী আটচালা শিব মন্দির মন্দির অবস্থিত। ব্রিটিশ আমলে বাংলা-বিহার-উড়িষ্যার দেওয়ান কৃষ্ণচন্দ্র বসু, তাঁর ভ্রাতা কৃপারাম বসু ও ভগিনী ভুবনেশ্বরী দেবী নিজেদের নামে এই মন্দির তিনটি নির্মাণ করেন।
১২ ফুট ৪ ইঞ্চি X ১০ ফুট ৮ ইঞ্চি মাপের ও ২৮ ফুট উচ্চতা বিশিষ্ট দক্ষিণ দিকের শিবমন্দির ১২১৫ বঙ্গাব্দ বা ১৮০৮ খ্রিস্টাব্দে নির্মিত হয়। মন্দিরের নকশাযুক্ত প্রবেশপথে খিলান বহু-পত্রাকৃতি বিশিষ্ট। ৭ ফুট ১.৫ ইঞ্চি X ৫ ফুট ৭ ইঞ্চি মাপের গর্ভগৃহের ছাদ গম্বুজাকৃতিবিশিষ্ট। মন্দিরটি ২২ সেন্টিমিটার X ১১ সেন্টিমিটার X ৪.৫ সেন্টিমিটার মাপের পাতলা ইট দিয়ে নির্মিত। শ্লেটপাথরে সংস্কৃত ভাষায় বাংলা হরফে প্রতিষ্ঠালিপি উৎকীর্ণ রয়েছে, লিপিটি নিম্নরূপ
১৩ ফুট ৫ ইঞ্চি X ১২ ফুট মাপের ও ৩০ ফুট উচ্চতা বিশিষ্ট উত্তর দিকের শিবমন্দির ১২০৭ বঙ্গাব্দ বা ১৮০০ খ্রিস্টাব্দে নির্মিত হয়। এই মন্দিরের প্রবেশপথে পোড়ামাটির পদ্ম, চক্র ও জ্যামিতিক অলঙ্করণ লক্ষ্য করা যায়। ৭ ফুট ১.৫ ইঞ্চি X ৫ ফুট ৭ ইঞ্চি মাপের গর্ভগৃহের ছাদ গম্বুজাকৃতিবিশিষ্ট।
১৩ ফুট ৫ ইঞ্চি X ১২ ফুট মাপের ও ৩০ ফুট উচ্চতা বিশিষ্ট উত্তর দিকের শিবমন্দির ১২০৭ বঙ্গাব্দ বা ১৮০৮ খ্রিস্টাব্দে নির্মিত হয়। এই মন্দিরে পোড়ামাটির পদ্ম, চক্র ইত্যাদি নকশা লক্ষ্য করা যায়। মন্দিরের প্রবেশপথে কালো পাথরের গোবরাটে চন্দ্রমুখী ফুলের একটি সুন্দর নকশা দেখা যায়।
খাঁড়াপাড়া

খাঁড়াপাড়া ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার রায়দিঘি থানার অন্তর্গত একটি প্রত্নস্থল।
বিংশ শতাব্দীর প্রথমার্ধে খাঁড়াপাড়া গ্রাম থেকে ২ ফুট ৭ ইঞ্চি X ১ ফুট ৮ ইঞ্চি X ৫.৫ ইঞ্চি মাপের একটি আয়তাকার বিগ্রহবেদিকা আবিষ্কৃত হয়েছে। এছাড়া এই গ্রাম থেকে এক ভাঁড় রৌপ্য মুদ্রা আবিষ্কৃত হয়েছিল, যার সন্ধান বর্তমানে পাওয়া যায় না
ময়মনসিংহ বিভাগ

ময়মনসিংহ বিভাগ বাংলাদেশের অষ্টম প্রশাসনিক বিভাগ। ময়মনসিংহ, নেত্রকোণা, শেরপুর ও জামালপুর জেলা নিয়ে এই বিভাগ গঠিত। এ বিভাগের এর আয়তন ১০,৪৮৫ বর্গকিলোমিটার ও জনসংখ্যা ১,১৩,৭০,০০০ জন।
ভারত সিমানার পাশে ও ঢাকা, সিলেট এবং রংপুর বিভাগের মাঝামাঝি অবস্থিত এই বিভাগটি।
ময়মনসিংহ বিভাগ ২৪‘১০“  উত্তর অক্ষাংশ এবং ৯০‘২৫“ পূর্ব দ্রাঘিমাংশে অবস্থিত। ময়মনসিংহ বিভাগের উত্তরে ভারতের মেঘালয় রাজ্য, দক্ষিণে ঢাকা বিভাগ, পূর্বে সিলেট বিভাগ, পশ্চিমে রংপুর ও রাজশাহী বিভাগ অবস্থিত। এ বিভাগের প্রধান নদ নদীগুলো হলো  পুরাতন ব্রহ্মপুত্র, সুতিয়া, কংশ, সোমেশ্বরী, নিতাই, যমুনা, ব্রহ্মপুত্র, কংস, ভোগাই,বানার ইত্যাদি।
ময়মনসিংহ অষ্টম প্রশাসনিক বিভাগ। ১৮২৯ সালে ঢাকা বিভাগ প্রতিষ্ঠার সময় থেকে ২০১৫ সালের ১৩ সেপ্টেম্বর পর্যন্ত বৃহত্তর ময়মনসিংহ অঞ্চল ঢাকা বিভাগের অংশ ছিল। ২০১৫ সালের ১২ জানুয়ারি সাবেক প্রধানমন্ত্রী শেখ হাসিনা মন্ত্রিসভার এক বৈঠকে ঢাকা বিভাগ ভেঙ্গে নতুন ময়মনসিংহ বিভাগ গঠনের ঘোষণা দেন। পরবর্তীতে ২০১৫ সালের ১৪ সেপ্টেম্বর ময়মনসিংহ, জামালপুর, শেরপুর ও নেত্রকোণা নিয়ে ময়মনসিংহ বিভাগ গঠিত হয়।
বৃহত্তর ময়মনসিংহ অঞ্চল (অন্যান্য ছয় প্রতিবেশী জেলা সহ ময়মনসিংহ জেলা) ১৭৮৭ সালে ব্রিটিশ ভারত সরকার কর্তৃক ময়মনসিংহ জেলা হিসাবে গঠন করা হয়েছিল। পরে, এটিকে ছয় জেলায় ভাগ করে দুই দফায় পুনর্গঠিত করা হয়- জেলাগুলি হল:ময়মনসিংহ, জামালপুর, কিশোরগঞ্জ, নেত্রকোণা, টাঙ্গাইল, শেরপুর।
১৮২৯ সালে ঢাকা বিভাগ প্রতিষ্ঠার সময় থেকে ২০১৫ সালের ১৩ সেপ্টেম্বর পর্যন্ত এই বৃহত্তর ময়মনসিংহ অঞ্চল ঢাকা বিভাগের অংশ ছিল। ২০১৫ সালের ১২ জানুয়ারি প্রধানমন্ত্রী শেখ হাসিনা মন্ত্রিসভার এক বৈঠকে ঢাকা বিভাগ ভেঙ্গে নতুন ময়মনসিংহ বিভাগ গঠনের ঘোষণা দেন ও এই নিয়ে কাজ শুরু করতে বলেন। শুরুতে ঢাকা বিভাগের প্রতিবেশী ৬টি জেলা নিয়ে ময়মনসিংহ বিভাগ গঠনের পরিকল্পনা করা হয়। এসময় টাঙ্গাইল ও কিশোরগঞ্জবাসী ময়মনসিংহ বিভাগের অন্তর্ভুক্ত হতে অনীহা ও বিরোধিতা করে এবং ঢাকা বিভাগের অন্তর্ভুক্ত থাকতেই ইচ্ছাপোষণ করে। অবশেষে ২০১৫ সালের ১৪ সেপ্টেম্বর ৪টি জেলা নিয়েই ময়মনসিংহ বিভাগ গঠিত হয়।
০৪ টি প্রশাসনিক জেলা আছে ও একটি সিটি কর্পোরেশন রয়েছে।
বাগবাড়ী উচ্চ বিদ্যালয় ,মেলান্দহ,জামালপুর 
ময়মনসিংহ বিভাগীয় শহরটিকে একটি আধুনিক ও পরিকল্পিত শহর গড়ে তুলতে পরিকল্পনা গ্রহণ করা হয়েছে। চরাঞ্চলের নতুন এই শহরে সকল বিভাগীয় দপ্তর ছাড়াও ময়মনসিংহ শিক্ষা বোর্ড, একটি সরকারী পাবলিক বিশ্ববিদ্যালয়, বঙ্গবন্ধু নভোথিয়েটার, লোক প্রশাসন প্রশিক্ষণ কেন্দ্র, বিয়াম ও বিয়াম স্কুল, বিসিএস প্রশাসন একাডেমী, মেট্রোপলিটন পুলিশ কমিশনার, রেঞ্জ ও মেট্রো পুলিশ লাইন, বিভাগীয় সার্কিট হাউস, আইটি পার্ক, আন্তর্জাতিক কনভেনশন সেন্টার, সরকারী আনন্দ মোহন কলেজের শাখা, শিশু হাসপাতাল, পার্ক, আন্তর্জাতিক মানের বিভাগীয় ক্রিকেট স্টেডিয়াম, শিক্ষা ব্লক, স্বাস্থ্য ব্লক, বিশাল লেক, ৫২টি স্পেশাল আবাসিক এলাকা, পর্যটন স্পট, কয়েকটি সুপার মার্কেট, বাজারসহ নাগরিকদের জন্য প্রয়োজনীয় অন্যান্য নানা সুযোগ-সুবিধার ব্যবস্থা রাখা হয়েছে।
শহীদুজ্জামান সেলিম

শহীদুজ্জামান সেলিম (জন্ম: ৫ জানুয়ারি) একজন বাংলাদেশী মঞ্চ, টেলিভিশন ও চলচ্চিত্র অভিনেতা এবং পরিচালক। তিনি শতাধিক বাংলা টেলিভিশন নাটকে অভিনয় করেছেন। পাশাপাশি বেশকয়েকটি বিজ্ঞাপনচিত্রে কাজ করেছেন।
তিনি মোস্তফা সরয়ার ফারুকী পরিচালিত "মেড ইন বাংলাদেশ" (২০০৬), রেদওয়ান রনি পরিচালিত "চোরাবালি" (২০১২), চাষী নজরুল ইসলাম পরিচালিত "দেবদাস" (২০১৩), জাহিদুর রহিম অঞ্জন পরিচালিত "মেঘমল্লার" (২০১৫) ইত্যাদি চলচ্চিত্রে অভিনয় করেছেন।
২০১২ সালে "চোরাবালি" চলচ্চিত্রে অভিনয়ের জন্য তিনি জাতীয় চলচ্চিত্র পুরস্কার অর্জন করেন। এছাড়াও দুই দশক ধরে ছোট পর্দায় অবদানের জন্য তিনি মেরিল-প্রথম আলো পুরস্কার লাভ করেন।
ছাত্রজীবনে, জাহাঙ্গীরনগর বিশ্ববিদ্যালয়ে অধ্যয়নের সময় সেলিম নাট্য আন্দোলনের সাথে যুক্ত হন। পরবর্তীতে ১৯৮৩ সালে তিনি ঢাকা থিয়েটারে মঞ্চ অভিনেতা হিসেবে যোগ দেন এবং বর্তমানকাল পর্যন্ত এই দলের অধীনে অনিয়মিতভাবে মঞ্চে অভিনয় করে আসছেন। এই থিয়েটার দলের সাথে তিনি বেশকিছু মঞ্চ নাটকে অভিনয় এবং নির্দেশনা দেন। মঞ্চে অভিনয়ের মাধ্যমে শহীদুজ্জামান সেলিমের অভিনয়ে হাতেখড়ি হলেও পরবর্তীকালে তিনি ছোটপর্দায় এবং বড়পর্দায় কাজ করেছেন।
১৯৮৯ সালে, বাংলাদেশ টেলিভিশনের "জোনাকি জ্বলে" নাটকে অভিনয়ের মধ্য দিয়ে তিনি ছোটপর্দায় অভিষেক ঘটান। এরপর টেলিভিশন নাটকে নির্দেশনা দিতে শুরু করেন। তার পরিচালিত "স্পর্শের বাইরে" এবং "রঙছুট" ধারাবাহিক নাটক ছোটপর্দার দর্শক ও সমালোচকদের প্রশংসা অর্জন করেছে।
শহীদুজ্জামান সেলিম ১৯৯৩ সালের ১৬ ডিসেম্বর বাংলাদেশী মঞ্চ এবং টেলিভিশন অভিনেত্রী রোজী সিদ্দিকীকে বিয়ে করেন। তাদের দুইটি মেয়ে রয়েছে।
আতাতুর্ক সরকারি মডেল হাই স্কুল

আতাতুর্ক সরকারি মডেল হাই স্কুল বাংলাদেশের ফেনী জেলায় অবস্থিত একটি মাধ্যমিক বিদ্যালয়। এটি জেলার প্রাচীনতম বিদ্যালয়গুলোর মধ্যে অন্যতম। ৮ একর জমির উপরে নতুন ভবন নির্মিত এই বিদ্যালয়ের নাম তুরস্কের জাতির জনক ও প্রথম রাষ্ট্রপতি মোস্তফা কামাল আতাতুর্কের নামে রাখা হয়েছে।
তৎকালীন ফেনী মহকুমার কর্মকর্তা মিজানুর রহমান এলাকার কিছু ব্যক্তিদের সাহায্য নিয়ে এই বিদ্যালয়টি ১৯৩৯ সালের ৬ জানুয়ারিতে প্রতিষ্ঠা করেন। প্রতিষ্ঠাকালে এর নাম ছিলো "মিডল ইংলিশ স্কুল"। বিদ্যালয় প্রতিষ্ঠার পর এর প্রধান শিক্ষক হিসেবে জালাল উদ্দিন আহমদ ১৯৫১ সাল পর্যন্ত দায়িত্ব পালন করেন। ১৯৮১ সালে তুরস্কের পররাষ্ট্রমন্ত্রী ইলতার তুর্কমেন ও বাংলাদেশে নিযুক্ত তৎকালীন তুর্কি রাষ্ট্রদূত মতিন সেরমান এবং ২৪ ডিসেম্বর ১৯৮২ সালে সেই দেশের রাষ্ট্রপতি কেনান এভরেন বিদ্যালয়টি পরিদর্শনে আসেন। পরবর্তীতে বাংলাদেশে প্রেরিত একটি প্রযুক্তিগত দল রাষ্ট্রপতিকে সুপারিশ করে। সেই সুপারিশের ভিত্তিতে তুরস্কের সরকার বিদ্যালয়টির নতুন ভবন নির্মাণের জন্য দুই কোটি টাকা দান করে। ২১ জানুয়ারি ২০১৬ তারিখে প্রধানমন্ত্রী শেখ হাসিনা সরকারি বিদ্যালয় বা কলেজহীন জেলা ও উপজেলায় থাকা বিদ্যালয় ও কলেজকে সরকারিকরণ করার আশ্বাস দেন। এরপর ১১ এপ্রিল ২০১৮ সালে প্রজ্ঞাপন জারির মাধ্যমে আতাতুর্ক মডেল হাই স্কুলকে সরকারিকরণের আদেশ দেওয়া হয়।
২০১৭ সালে বিদ্যালয়টির প্রধান শিক্ষক মোবারক হোসেনের বিরুদ্ধে এক ছাত্রীর মা ভর্তি বাণিজ্যের অভিযোগ তুলে উপজেলা নির্বাহী কর্মকর্তার নিকট আনুষ্ঠানিকভাবে অভিযোগ তুলেন। হাজারিকা প্রতিদিনের প্রতিবেদন অনুযায়ী তার বিরুদ্ধে বিদ্যালয়ে প্রশাসনে স্বেচ্ছাচারিতার অভিযোগ রয়েছে। ২০২১ সালের ১৮ জানুয়ারিতে দাগণভূঞায় এলাকাবাসী কর্তৃক অনুষ্ঠিত মানববন্ধন ও প্রতিবাদ কর্মসূচিতে মোবারক হোসেনের বিরুদ্ধে বিভিন্ন অভিযোগ তুলে ধরে তাকে পদত্যাগপত্র দেওয়ার দাবি জানিয়ে বিদ্যালয়ের বিভিন্ন সমস্যা সমাধানের জন্য বিদ্যালয় প্রশাসনের প্রতি আহবান করে।
মার্ফি সু’য়া

মার্ফি লোগো সু’য়া (জন্ম: ৭ নভেম্বর, ১৯৬৬) সাবেক নিউজিল্যান্ডীয় ক্রিকেটার। মার্ফি সু’য়া নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে প্রতিনিধিত্ব করেছেন। বর্তমানে তিনি সামোয়া জাতীয় ক্রিকেট দলের কোচের দায়িত্ব পালন করছেন।
এডেন রসকিল দলের পক্ষে খেলার পূর্বে তিনি নর্দার্ন ডিস্ট্রিক্টস এলাকায় অনেকগুলো বয়সভিত্তিক খেলায় যোগ দেন। ১৯৯০ থেকে ১৯৯৬ মৌসুমে অকল্যান্ড ক্রিকেট অ্যাসোসিয়েশনের পক্ষে ক্রিকেট খেলায় অংশগ্রহণ করেন। ঐ সময়েই তিনি জাতীয় দলের পক্ষে আন্তর্জাতিক ক্রিকেটে অংশ নেন। ১৯৯২ সালের ক্রিকেট বিশ্বকাপে দলের অন্যতম সদস্য ছিলেন তিনি।
২০০১ সাল থেকে ভোদাফোন প্রতিষ্ঠানে বিভিন্ন পদে নিয়োজিত ছিলেন। এছাড়াও তিনি প্রতিষ্ঠানের ব্যবসায়িক প্রচারণায় ম্যানেজার ছিলেন।
সোনালী বনপালং

সোনালী বনপালং (দ্বিপদ নাম:Rumex maritimus) () হচ্ছে "Rumex" গণের একটি বর্ষজীবী উদ্ভিদ প্রজাতি। এটি বুনোপালং নামেও পরিচিত।
বিশালপত্রী ডেনড্রোবিয়াম

বিশালপত্রী ডেনড্রোবিয়াম (), (দ্বিপদ নাম: Dendrobium macrophyllum), হচ্ছে অর্কিডের একটি প্রজাতি। এটি ইন্দোনেশিয়া, ফিলিপাইন, নিউ গিনি এবং কিছু পশ্চিম প্রশান্ত মহাসাগরীয় দ্বীপের (সলোমন দ্বীপপুঞ্জ, ফিজি, নিউ ক্যলিডোনিয়া, সামোয়া, ক্যরোলিন দ্বীপপুঞ্জ) স্থানীয় প্রজাতি।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত।
নারায়ণ দেসাই

নারায়ণ দেসাই () (২৪ ডিসেম্বর ১৯২৪– ১৫ মার্চ ২০১৫) একজন ভারতীয় গান্ধীবাদী ও লেখক ছিলেন।
মহাত্মা গান্ধীর ব্যক্তিগত সচিব ও জীবনীকার মহাদেব দেসাইয়ের পুত্র নারায়ণ ১৯২৪ খ্রিষ্টাব্দের ২৪শে ডিসেম্বর ব্রিটিশ ভারতের বলসর নামক স্থানে জন্মগ্রহণ করেন। তার শৈশব ও কৈশোর সেবাগ্রাম ও সবরমতী আশ্রমে কাটে। পিতার নিকট আশ্রমে প্রাথমিক শিক্ষা লাভ করেন ও চরকা কাটার প্রশিক্ষণ পান।
স্বাধীনতা সংগ্রামী নবকৃষ্ণ চৌধুরী ও মালতি দেবীর কন্যা উত্তরা চৌধুরীকে বিবাহের পর নবদম্পতি সুরাট থেকে ৬০ কিলোমিটার দূরে বেদছি গ্রামে নঈ তালীম বিদ্যালয়ে শিক্ষক হিসেবে যোগ দেন। বিনোবা ভাবের ভূদান আন্দোলনে যোগদান করে নারায়ণ দেসাই সমগ্র গুজরাত পদব্রজে পরিভ্রমণ করে ধনীদের নিকট হতে জমি নিয়ে দরিদ্র ভূমিহীন গ্রামবাসীদের মধ্যে ভাগ করে দেন। তিনি ভূদান আন্দোলনের মুখপত্র হিসেবে "ভূমিপুত্র" নামক একটি পত্রিকা চালু করেন ও ১৯৫৯ খ্রিষ্টাব্দ পর্যন্ত এই পত্রিকার সম্পাদক হিসেবে দায়িত্ব পালন করেন।
নারায়ণ দেসাই ভারতে জরুরী অবস্থার অন্যতম সমালোচক ছিলেন। জয়প্রকাশ নারায়ণের ঘনিষ্ঠ সঙ্গী নারায়ণ অ-কংরেসী রাজনৈতিক দলগুলিকে একত্র করে জনতা পার্টি গঠনে গুরুত্বপূর্ণ ভূমিকা পালন করেন।
তিনি বিনোবা ভাবে দ্বারা নির্মিত ও জয়প্রকাশ নারায়ণের নেতৃত্বাধীন অখিল ভারতীয় শান্তি সেনা মন্ডলে যোগদান করেন ও পরবর্তীকালে এই সংগঠনের সাধারণ সচিব হয়ে তিনি তরুণদেরকে এই সংগঠনে যোগ দিতে উদ্বুদ্ধ করেন, যারা তার দ্বারা প্রশিক্ষিত হয়ে সারা ভারতে বিভিন্ন সাম্প্রদায়িক বিবাদের মধ্যস্থতা ও নিষ্পত্তি ঘটাতে সক্ষম হন। ১৯৮১ খ্রিষ্টাব্দে নারায়ণ দেসাই পিস ব্রিগেডস ইন্টারন্যাশনাল নামক আন্তর্জাতিক শান্তিকামী সংগঠন তৈরীতে সক্রিয় ভূমিকা গ্রহণ করেন। তিনি ১৯৮৯ থেকে ১৯৯১ খ্রিষ্টাব্দ পর্যন্ত ওয়ার রেজিস্টার্স ইন্টারন্যাশনাল নামক একটি আন্তর্জাতিক যুদ্ধবিরোধী সংগঠনের সভাপতি নির্বাচিত হন। তিনি আন্তর্জাতিক শান্তির জন্য ইউনেস্কো থেকে পুরস্কার লাভ করেন। জয়প্রকাশের মৃত্যুর পর তিনি বেদছি গ্রামে ফিরে গিয়ে "সম্পূর্ণ ক্রান্তি বিদ্যালয়" স্থাপন করেন, যেখানে গান্ধীবাদী জীবনযাপন ও অহিংসা সম্বন্ধে প্রশিক্ষণের ব্যবস্থা করা হয়।
২০০৪ খ্রিষ্টাব্দ থেকে নারায়ণ দেসাই পৃথিবীর বিভিন্ন দেশে মহাত্মা গান্ধীর বাণী আবৃতি করেন। ২০০৭ খ্রিষ্টাব্দের ২৩শে জুলাই থেকে ২০০১৪ খ্রিষ্টাব্দের ২৩শে জুলাই তিনি গুজরাত বিদ্যাপীঠের চ্যান্সেলরের দায়িত্ব পালন করেন ২০১৪ খ্রিষ্টাব্দের ১০ই ডিসেম্বর তিনি অচেতন হয়ে পড়েন। যদিও কিছুদিনের মধ্যে তার চেতনা ফিরে আসে, কিন্তু প্রাত্যাহিক কাজে তার স্বাচ্ছন্দ্য ফিরে আসে না। অবশেষে ২০১৫ খ্রিষ্টাব্দের ১৫ই মার্চ সুরাটের মহাবীর ট্রমা সেন্টারে তার মৃত্যু হয়। তার দ্বারা স্থাপিত "সম্পূর্ণ ক্রান্তি বিদ্যালয়ে" সেইদিনই তার সৎকার করা হয়।
মহা ডেনড্রোবিয়াম

মহা ডেনড্রোবিয়াম (), (দ্বিপদ নাম: Dendrobium nobile), হচ্ছে অর্কিডের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে রক্ষিত অর্কিডের তালিকায় তফসিল-৪ অনুযায়ী এ প্রজাতিটি সংরক্ষিত।
মহা ডেনড্রোবিয়াম দক্ষিণ চীন (তিব্বতসহ), হিমালয় (ভারত, বাংলাদেশ, অসম, নেপাল, সিকিম, ভুটান) এবং ইন্দোচীন (মায়ানমার, থাইল্যান্ড, লাওস, ভিয়েতনামের) স্থানীয় প্রজাতি।
বেসক ডেনড্রোবিয়াম

বেসক ডেনড্রোবিয়াম বা বেসক মালা (), () (দ্বিপদ নাম: Dendrobium maccarthiae), হচ্ছে অর্কিডের একটি প্রজাতি।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত।
তোফায়েল আহমেদ (ফেনীর বীর প্রতীক)

তোফায়েল আহমেদ (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
তোফায়েল আহমেদের জন্ম ফেনী জেলার ছাগলনাইয়া উপজেলার পাঠাননগর ইউনিয়নের পূর্ব শিলুয়া গ্রামের মজুমদার বাড়িতে। তার বাবার নাম মুজাফফর আহমদ মজুমদার এবং মায়ের নাম ফাতেমা খাতুন। তার স্ত্রীর নাম শরীফা খাতুন। এ দম্পতির তিন ছেলে ও তিন মেয়ে।
ইপিআরে চাকুরি করতেন তোফায়েল আহমেদ। কর্মরত ছিলেন সাতক্ষীরা জেলার কালীগঞ্জে। এর অবস্থান ছিলো বাংলাদেশ-ভারত সীমান্তে। সেখানকার কোম্পানি কমান্ডার তোবারক উল্লাহর নেতৃত্বে বিদ্রোহ করে তারা মুক্তিযুদ্ধে যোগ দেন। ৮ নম্বর সেক্টর এলাকায় যুদ্ধ করেন তিনি; ভোমরা ও হাকিমপুর সাব সেক্টরে। তোবারক উল্লাহ্র নেতৃত্বে বিভিন্ন স্থানে যুদ্ধ করেছেন তোফায়েল আহমেদ। বেশির ভাগ যুদ্ধে তিনি অসীম সাহসিকতার পরিচয় দেন। ভোমরায় এক যুদ্ধে তিনি সামান্য আহত হন। তার বাঁ হাতের অংশবিশেষ পাকিস্তানিদের বোমায় ঝলসে যায়। মুক্তিযুদ্ধে সাহস ও বীরত্ব প্রদর্শনের জন্য তোফায়েল আহমেদ বীর প্রতীক খেতাব পেয়েছেন। ১৯৮৩ সালে চাকরি থেকে অবসর নেন।
তোফায়েল আহমেদ যে সব যুদ্ধে অংশ নিয়েছেন তার মধ্যে স্মরণীয় যুদ্ধ বালিয়াডাঙ্গার যুদ্ধ। এই যুদ্ধ এত ভয়াবহ, লোমহর্ষক ও মারাত্মক ছিল যে ওই যুদ্ধে যাঁরা অংশ নিয়েছিলেন, তাদের এখন সে কথা মনে হলে সবাই হয়তো শিউরে উঠবেন। সেপ্টেম্বর মাসের মাঝামাঝি। তখন একদল মুক্তিযোদ্ধার অবস্থান ছিল সাতক্ষীরা জেলার কলারোয়া উপজেলার বালিয়াডাঙ্গায়। ইপিআর, আনসার, মুজাহিদ ও ছাত্র-জনতার সমন্বয়ে গড়া এ মুক্তিবাহিনীর দল। মুক্তিবাহিনীর গেরিলা-আক্রমণে পাকিস্তানিরা অতিষ্ঠ। তাই তারা মুক্তিযোদ্ধাদের দমনে নতুন কৌশল অবলম্বন করে। হঠাৎ একদিন পাকিস্তানি সেনাবাহিনীর বেলুচ রেজিমেন্ট বিপুল শক্তি নিয়ে মুক্তিবাহিনীর অবস্থানে আক্রমণ করে। তাদের আক্রমণের মাত্রা তীব্র থেকে তীব্রতর হতে থাকে। বৃষ্টির মতো আর্টিলারি গোলার আঘাতে মুক্তিযোদ্ধারাও দিশেহারা হয়ে পড়েন। পাকিস্তানিদের প্রচণ্ড আক্রমণের মধ্যেও তারা টিকে থাকার চেষ্টা করেন। যুদ্ধ চলল কয়েক দিন। তিন কি চার দিনের দিন পাকিস্তানিদের অব্যাহত আক্রমণের মুখে মুক্তিবাহিনী সেখান থেকে পিছু হটতে বাধ্য হলো। পাকিস্তানিদের গোলার আঘাতে মুক্তিবাহিনীর আটজন যোদ্ধা ও অনেকে আহত হন। এ যুদ্ধে বীরত্ব দেখান তোফায়েল আহমেদ।
ইমবাইবিশন

উদ্ভিদ মূলত ৩ টি প্রক্রিয়ার মাধ্যমে পানি শোষণ করে (সম্মিলিতভাবে)। তিনটি প্রক্রিয়া হলো: (i) ইমবাইবিশন (ii) ব্যাপন (iii) অভিস্রবণ।
এদের একটি হলো ইমবাইবিশন।
ইমবাইবিশন বলতে কলয়েড জাতীয় শুষ্ক বা আংশিক শুষ্ক পদার্থ কর্তৃক তরল পদার্থ শোষণের বিশেষ প্রক্রিয়াকে বোঝায়। কলয়েডধর্মী পদার্থ যে প্রক্রিয়ায় পানি শোষণ করে তাকে ইমবাইবিশন বলে।
যে সকল পদার্থ পানির সংস্পর্শে এলে স্বতঃস্ফূর্তভাবে পানি শুষে / টেনে নেয়, তাকেই কলয়েডধর্মী পদার্থ বলে।
এক খন্ড শুকনা কাঠের এক প্রান্ত পানিতে ডুবালে ঐ কাঠের খন্ডটি কিছু পরিমাণ পানি টেনে নেবে৷ আমরা জানি, কলয়েড জাতীয় শুকনা বা আধা শুকনা পদার্থ তরল পদার্থ শুষে নেয়। এ জন্য কাঠের খন্ডটি পানি শুষে নিয়েছে৷ এটাই হলো ইমবাইবিশন প্রক্রিয়া। সেলুলোজ, স্টার্চ, জিলাটিন ইত্যাদি হাইড্রোফিলিক বা পানিপ্রিয় বা কলয়েডধর্মী বা কলয়েডজাতীয় পদার্থ বা দার্থ৷ এরা তরল পদার্থের সংস্পর্শে এলে তা শুষে নেয় আবার তরল পদার্থের অভাবে সংকুচিত হয়। কোষপ্রাচীর ও প্রোটোপ্লাজম কলয়েডধর্মী হওয়ায় ইমবাইবিশন প্রক্রিয়ায় পানি শোষণ করে স্ফীত হয়ে ওঠে৷ এটি পানি শোষণের একটি অন্যতম গুরুত্বপূর্ণ প্রক্রিয়া।